Mount Pleasantin metroasema

Mount Pleasant on avaamaton asema Singaporen Mass Rapid Transit -metrojärjestelmän Thomson–East Coast Linella (TEL) Novenassa, Singaporessa. Asema julkistettiin elokuussa 2012 osana Thomson Linea (TSL), ja se rakennettiin osana TEL:n vaihetta 3 (TEL3) TSL:n ja Eastern Region Linen (ERL) yhdistyttyä. Alun perin asema oli tarkoitus avata yhdessä muiden TEL:n kolmannen vaiheen asemien kanssa marraskuussa 2022, mutta marraskuussa 2021 ilmoitettiin, että asema avataan vasta, kun sitä ympäröivä asuinalue on saatu valmiiksi. Vaikka asema on valmis, junat ohittavat sen siihen asti ja jatkavat matkaansa kohti Caldecottia tai Stevensiä. Historia Asema julkistettiin osana 22 asemasta koostuvaa Thomson Linea (TSL) 29. elokuuta 2012. Sopimus Mount Pleasantin aseman ja siihen liittyvien tunnelien suunnittelusta ja rakentamisesta myönnettiin RSEA Engineering Corporationin, Eng Lee Engineering Pte Ltd:n ja Wai Fong Construction Pte Ltd:n yhteisyritykselle huhtikuussa 2014. Aseman rakennustyöt aloitettiin saman vuoden puolivälissä. Tuolloin linjan odotettiin valmistuvan vuonna 2021. 15. elokuuta 2014 Land Transport Authority (LTA) ilmoitti, että Thomson Line yhdistyy Eastern Region Lineen muodostaen Thomson–East Coast Linen (TEL). Asema rakennettiin osana kolmatta vaihetta (TEL3), joka koostuu kolmestatoista asemasta Caldecottin ja Gardens by the Bayn välillä. Aseman peruskiven muurausseremonia pidettiin 24. tammikuuta 2015. Rakennustöiden aikana osa vanhan poliisiakatemian rakennuksista jouduttiin purkamaan. COVID-19-pandemian vuoksi asetettujen rakennusrajoitusten myötä TEL3:n avajaisia siirrettiin vuoteen 2022. 23. marraskuuta 2021 ilmoitettiin, että aseman avaamista siirretään myöhemmäksi, kunnes sen ympäristössä sijaitseva samanniminen asuinalue on valmistunut. Lähteet